
ZAPISNIK 
8. sjednice Vijeća Mjesnog odbora Havidići,
održane u četvrtak, 27. siječnja 2022. godine
 s početkom u 20,00 sati

Nazočni članovi Vijeća: Dragutin Havidić, Goran Havidić, Ljiljana Novaković Bokan, Enisa Hevešević i Damir Vugrenić. 

[bookmark: _GoBack]Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dragutin Havidić, predsjednik Vijeća.

Dragutin Havidić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu te daje na glasovanje zapisnik s 7. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 7. sjednice.
Dragutin Havidić konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. 
Obzirom da nema dodatnih prijedloga, dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog Izvješća o radu Vijeća Mjesnog odbora Havidići za 2021.
2. Prijedlog Programa rada Vijeća Mjesnog odbora Havidići za 2022.
3. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog Izvješća o radu Vijeća Mjesnog odbora Havidići za 2021.
Izvjestitelj je Dragutin Havidić
U raspravi sudjeluju: Dragutin Havidić, Goran Havidić, Ljiljana Novaković Bokan, Enisa Hevešević i Damir Vugrenić. 
Vijeće glasa te jednoglasno (5 „za“) donosi sljedeći:


Izvješće o radu Vijeća Mjesnog odbora Havidići
za  2021. godinu


1. UVODNE NAPOMENE

 Vijeće Mjesnog odbora Havidići je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika o radu Vijeća Mjesnog odbora Havidići i Pravila Mjesnog odbora Havidići.

Osnovne djelatnosti bile su usmjerene na razvitak komunalne infrastrukture, donošenjem akata Vijeća i sudjelovanje u donošenju odluka Vijeća Gradske četvrti Brezovica, te se vodilo računa o zadovoljavanju potreba građana obzirom na prioritete.

2. O RADU VIJEĆA

2021. godini Vijeće je radilo u dva mandatna razdoblja.
U svibnju 2021. godine, održani su izbori za Vijeće Mjesnog odbora Havidići.

Dana 23. lipnja 2021. godine, konstituiran je četvrti saziv Vijeća Mjesnog odbora Havidići.

Koristeći podatke iz zapisnika sa sjednica Vijeća Mjesnog odbora Havidići iskazujemo zbirne brojčane pokazatelje o osnovnim oblicima rada Vijeća Mjesnog odbora Havidići.

2. a. 	SJEDNICE VIJEĆA

2. a. a.	 Održano sjednica Vijeća

	U 2021. godini ukupno je održano 11 sjednica Vijeća Mjesnog odbora Havidići.
a) treći saziv Vijeća 4 sjednice
b) četvrti  saziv Vijeća 7 sjednica 

2. a. b. Točke dnevnog reda

	Ukupni broj točaka dnevnog reda na svim sjednicama Vijeća Mjesnog odbora Havidići u 2021. godini je 29, odnosno prosječno dvije točki dnevnog reda po sjednici Vijeća, od toga:                 
a) 10 točki dnevnog reda u trećem sazivu Vijeća, odnosno prosječno 2 točke dnevnog reda po sjednici
b) 19 točki dnevnog reda po sjednici u četvrtom sazivu Vijeća, odnosno prosječno 2 točke dnevnog reda po sjednici


2. a. 3. Trajanje sjednica Vijeća

	Ukupno vrijeme trajanja sjednica Vijeća Mjesnog odbora Havidići u 2021. godini je 8 sati, odnosno prosječno trajanje svake sjednice je 45 minuta, od toga:

a) 4 sata u trećem sazivu Vijeća, odnosno prosječno trajanje svake sjednice je 1 sat
b) 4,5 sata u četvrtom sazivu Vijeća, odnosno prosječno trajanje svake sjednice je 40 minuta


2. a. 4. Prisutnost članova Vijeća sjednicama

	Prisutnost članova Vijeća Mjesnog odbora Havidići sjednicama Vijeća u 2021. godini u prosjeku 5 članova vijeća je redovito prisustvovalo sjednicama Vijeća u  2021. godini.
a) 5 od 5 članova u trećem sazivu Vijeća
b) 5 od 5 članova u četvrtom sazivu Vijeća



2. a. 5. Hitni sazivi sjednica i dopunske točke Dnevnog reda

	Nije bilo sjednica sazvanih po hitnom postupku u 2021. godini.
	Dopunskih točaka dnevnog reda u 2021. godini nije bilo.

2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Mjesnog odbora Havidići u 2021. godini je 13.
                     a)  3 akata donesenih u trećem sazivu Vijeća
                     b)  10 akata donesenih u četvrtom sazivu Vijeća


2. a. 7. Kvaliteta odlučivanja na sjednici Vijeća

Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
		Prosječni broj članova Vijeća Mjesnog odbora Havidići koji su sudjelovali u raspravi po pojedinoj točci dnevnog reda u  2021. godini je 5 člana Vijeća.
                      a)  5 članova u trećem sazivu Vijeća
                      b)  5 člana u četvrtom sazivu Vijeća 

	Točke dnevnog reda koje su usvojene jednoglasno na sjednicama Vijeća Mjesnog odbora Havidići  u  2021. godini
- 11  točke usvojene su jednoglasno
a)  3 točke u trećem sazivu Vijeća
b)  8 točki u četvrtom sazivu Vijeća 

2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Havidići pozivaju se predstavnici Vijeća Gradske četvrti Brezovica kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Havidići u  2021. nisu sudjelovali građani.

2. b. Radna tijela Vijeća

		Vijeće Mjesnog odbora Havidići osnovalo je radno tijelo sukladno Poslovniku o radu Vijeća Mjesnog odbora Havidići.

Radno tijelo Vijeća Mjesnog odbora Havidići je:
1. Mandatno povjerenstvo 

2. c. Predsjednik Vijeća

		Dužnosti predsjednika Vijeća definirane su odredbama Poslovnika Vijeća Mjesnog odbora Havidići (članak 21) i te odredbe predstavljaju osnovu za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Havidići odnosno predsjednik Vijeća daje mišljenje Vijeću Gradske četvrti Brezovica u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira predsjednik Vijeća Gradske četvrti Brezovica.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Havidići (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika Vijeća Mjesnog odbora Havidići.


2. 2. SADRŽAJ RADA VIJEĆA

		Vijeće Mjesnog odbora donijelo je Financijski plan Mjesnog odbora Havidići za 2021.,  Plan malih komunalnih akcija Mjesnog odbora Havidići u 2021., Zaključak o crnjenju ulice iz Plana malih komunalnih akcija Mjesnog odbora Havidići za 2021. godinu i Zaključak o utvrđivanju prijedloga prioriteta za Plan komunalnih aktivnosti Gradske četvrti Brezovica u 2022. 
	Problematika na koju se akti sadržajno pretežno odnose su vezani uz funkcioniranje vijeća (7), financijski akti (3), gradnja i održavanje komunalne infrastrukture (vodovod, odvodnja, plin, javna rasvjeta i ceste) (1), korištenje prostora (1) i gospodarstvo (1).

3. ZAKLJUČNE OCJENE

	Vijeće Mjesnog odbora Havidići svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad 2) Prijedlog Programa rada Vijeća Mjesnog odbora Havidići za 2022.

Izvjestitelj je Dragutin Havidić
U raspravi sudjeluju: Dragutin Havidić, Goran Havidić, Ljiljana Novaković Bokan, Enisa Hevešević i Damir Vugrenić. 
Vijeće glasa te jednoglasno (5 „za“) donosi sljedeći:


P R O G R A M   R A D A
VIJEĆA MJESNOG ODBORA HAVIDIĆI
za 2022.  godinu


I. POLAZNE OSNOVE

                Djelovanje Vijeća Mjesnog odbora Havidići (u nastavku: Vijeće) polazi od sagledavanja stanja, potreba i problema Mjesnog odbora:
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta;
3. uređenja postojećih parkova i zelenih površina;
4. otkup zemljišta i izgradnja prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2021. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. informiranje o planovima Vijeća Gradske četvrti Brezovica;
2. analiza stanja objekta mjesne samouprave na području Mjesnog odbora;

3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);                                 
4. donošenje izvješća o radu za 2021. godinu;
5. donošenje Plana malih komunalnih akcija za 2022. godinu;
6. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 


Ad 3) Pitanja, prijedlozi i obavijesti

Dragutin Havidić otvara raspravu.
Enisa Hevešević zatražila je zapisnik iz 2011. godine, a vezano uz temu mogućnosti vožnje autobusne linije po Havidićkoj cesti. 
Petar Vukelić odgovorio je kako se radi o zapisniku koji je obzirom na protok vremena već arhiviran te se ne nalazi u prostorijama Gradske četvrti Brezovica. U smislu rasprave, članovima Vijeća dostaviti će odgovor vijećniku Gradske Skupštine Grada Zagreba Mateju Mišić, a gdje je obrazložena navedena problematika.
Članovi Vijeća kratko su raspravljali o problematici prometovanja autobusa u Havidić Selu, zaključeno je kako će Dragutin Havidić zatražiti informaciju o statusu projekta izgradnje nogostupa u Havidićkoj cesti od nadležnog ureda.
Enisa Hevešević predložila je nadopunu dnevnog reda prijedlogom zaključka o najmu prostora za potrebe mjesne samouprave. Petar Vukelić zamolio je da članica Vijeća Enisa Hevešević pripremi prijedlog zaključka za iduću sjednicu, pa da se o tome raspravlja ukoliko je to volja većine članova Vijeća.
Sjednica završila u 21,00 sat.

Zapisnik sastavio: 							     
Petar Vukelić

KLASA: 024-08/22-003/241
URBROJ: 251-13-11-8-22-2
Havidić Selo, 27. siječnja 2022.
  

                                     					          Predsjednik Vijeća
                                                                                                   Mjesnog odbora Havidići
         
									Dragutin Havidić
